|  |  |
| --- | --- |
| **Tantárgy neve: Eszmény és forma – emberábrázolás a képzőművészetben (antikvitás és reneszánsz)**  **Tantárgy kódja: NBB\_SB120G4** | **Kreditszáma: 4** |
| A tanóra típusa[[1]](#footnote-1): **szeminárium** és száma: **heti 2 óra** | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **IV.** | |
| Előtanulmányi feltételek *(ha vannak)*:**–** | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| **A tantárgy célja:**  A hallgatók ismereteinek, szintetizáló készségének bővítése a képzőművészet oldaláról néhány kiemelkedő műalkotás elemzésével. A foglalkozások szinkronikus módszerrel, de a történeti kontinuitás-diszkontinuitás problémáit is hangsúlyozva vizsgálják az adott korok emberábrázolásának kérdéseit.  Fontosabb témakörök: A klasszikus és a reneszánsz embereszmény kialakulása, változása, értelmezése illetve újraértelmezése (idea – ideál – ideáltipus). Az antikvitás újrafelfedezése – értelmezése- klasszikus mérce - versengés az antikvitással – önérvényesítés. Ikonológia, ikonográfia (mítosz – mitológia – vallás). Ábrázolási szkémák és motívumok továbbélése és újraalkotása. Néhány különösen exponált műalkotás közös elemzése antik auktorok és reneszánsz forrásművek alapján. Szempontok: A test és tere (tér, tömeg, perspektíva). Mozgás, energia, érzelem. Az akt (atléták, Apollók, Dávidok, ignudók). Arc, képmás, portré (személy és személyiség)A női principium és a nőideál (korék, Vénuszok, Madonnák). Eszményített vagy realisztikus szépségideál. A befejezett és a befejezetlen (harmónia, diszharmónia, töredék, torzó). | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN) | |
| **Kötelező olvasmányok:**  Baxandall, M.: Reneszánsz szemlélet – reneszánsz festészet, Bp.1986.  Blunt, A: Művészet és teória Itáliában, Bp. 1990.  Burchardt, J.: A reneszánsz Itáliában, Bp. l978.  Castiglione László: A római művészet világa, Bp. l974.  Emlék márványból vagy homokkőből (Válogatás, előszó: Marosi Ernő),Bp.1976.  Heller Ágnes: A reneszánsz ember, Bp. 1967, 1998.  Reneszánsz etikai antológia (Szerk.: Vajda Mihály), Bp. 1984.  Szilágyi János György: A görög művészet világa, Bp.1962.  Tolnay Károly: Teremtő géniuszok, Bp. 1987.  Alapvető forrásmunkák az adott korszakokból  Képanyag: A művészet története (Corvina) sorozat vonatkozó köteteiből. | |
| **Tantárgy felelőse** (*név, beosztás, tud. fokozat*)**:** Fodorné dr. Ludányi Gabriella dr. univ. főiskolai docens | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Fodorné dr. Ludányi Gabriella dr. univ. főiskolai docens | |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)